Muistojen nuoleskelija

Muistojen nuoleskelija (S01E14) on Ne Pece -dubbisarjan neljästoista jakso, jossa Hogback jakaa Chopperille ja Robinille synkän menneisyytensä.
== Keskeiset hahmot ==
* Hogback
* Cindry-kultsi
* Chopper
* Robin
* Gecko Moria
* Ryuma
* Zoro
== Synopsis ==
Zoro on viimeistelemässä Ryumaa silmäkulma -hyökkäyksellään. Ennen tätä Ryuma kertoo tekevänsä niin voimakkaan hyökkäyksen, että sen oikein sanoakseen on syljeskeltävä tosi paljon. Kun Zoro voittaa Ryuman miekkataistelussa, repeävät Ryuman vaatteet. Tämä johtui Zoron viillon sijaan siitä, että Ryuman äiti teki niistä liian pienet. Lisäksi ne syttyivät palamaan. Ennen kuolemaansa hän ehti luovuttaa kiittämättömälle Zorolle perintökalunsa, Syyspuro-katanan, jota Zoro haukkuu hippimiekaksi kukkapiparin muotoisen koristeen takia.
Sillä välin Hogback naureskelee ylenpalttisesti Chopperin ja Robinin seurassa. Hän kertoo keksineen heille hyvän jekun, jota ei kuitenkaan koskaan toteuta. Kun Hogback käskee muita olemaan hiljaa, Chopper kertoo surullisen tarinan siitä, kuinka Hogbackin voisi värjätä mustaksi, jottei hän voisi enää kohdata valkoisia ystäviään. Tämä innoittaa Hogbackia aloittamaan muistojen nuoleskelun.
Hogback oli menneisyydessään rikas mies, jolta kaikki kinusivat rahaa. Hän keskeyttää jutun, koska hän meinaa tukehtua kravattiinsa. Hetken mielijohteesta hän potkaisee verkkopaitaiskullaan Cindry-chanin nuoleskelemaan lattiaa. Chopper ja Hogback kilpaa fantasioivat omien kikuleittensa olevan Cindryn nuoltavana. 
Jälleen Hogback muistelee itku silmässä, kun hän löysi Cindryn violetin huulipunan ja innostui siitä. Kun Cindry-kultsi ei ollut vielä zombi, kävi Hogback Cindryn luona ommelluttamassa nappinsa, jotka Cindry ompeli tämän napaan kiinni. Sen jälkeen Cindry-kultsi piti huoramaisen esityksen, josta kukaan ei pitänyt. Hogbackia suretti kuitenkin enemmän se, että hänen rakastamansa Cindry seurusteli jonkun toisen kanssa. Tämä pysäytti hänen sydämensä lopullisesti. Tähän väliin Hogback tunnustaa muistelevansa menneitä liikaa, ja hänen pitäisi keskittyä nykypäivään.
Cindryn kuoltua Hogback tapasi Gecko Morian, joka tahtoisi kynsiä häntä, ehkä. Lupaus Cindryn henkiin herättämisestä sai Hogbackin hakemaan Cindry-chanin hautausmaalta ja luovuttamaan oman sydämensä hänelle. Samaan aikaan Gecko Moria puhuu turhuuksia taustalla. Muistoblästit saavat Chopperin lihakset pursuamaan liitoksistaan, ja samalla muistot tulvimaan pintaan.
Category:Dubbisarja